stanford-oval/wikipedia huggingface dataset:
Linja 2 (Ateenan metro)

| Linja 2 Γραμμή 2>   |
| --- | --- |
 Kartta linjasta 2 sekä sen suunnitelluista laajennoksista (2017).
Perustiedot
Järjestelmä:  Ateenan metro
Reitti:  Anthoúpoli–Ellinikó
Avattu:  2000
Liikenne
Liikennöitsijä(t):  Stasy S.A.
Tekniset tiedot
Pituus:  17,9 km
Asemia:  20
Linja 2 (kreik. Γραμμή 2, Grammí 2) on Ateenan metron linja, joka kulkee Anthoúpolista Ateenan keskustan kautta Ellinikóon. Linjan tunnusväri asemilla ja kartoissa on punainen.
Metrolinjan pituus on 17,9 kilometriä ja sen varrella on 20 asemaa. Linjan ensimmäinen osuus avattiin vuonna 2000. Metrolinja kulkee suunnilleen pohjois-eteläsuunnassa Ateenan metropolialueen luoteisista esikaupungeista keskustan kautta eteläisiin esikaupunkeihin. Linja risteää Linjan 1 kanssa Attikín ja Omónoian asemilla ja Linjan 3 kanssa Sýntagman asemalla. Keskustan muita merkittäviä asemia linjalla ovat muun muassa Akropoliin alueen Akrópoli sekä Ateenan yliopiston Panepistímio. Linja kulkee Ateenan rautatieaseman (asema Stathmós Larísis) kautta, jossa on vaihto proastiakós-paikallisjuniin ja TrainOSE:n kaukojuniin.
Historia

Ajatus Linjan 2 rakentamisesta vanhan Linjan 1 ohelle syntyi 1950-luvulla. Uuden linjan oli tarkoitus olla ensimmäinen todellinen, kokonaan maanalainen metrolinja, kun Linja 1 kulki pääosin maan päällä. Alkuperäisen suunnitelman mukaan uusi linja olisi kulkenut Ateenan rautatieasemalta eli Lárisan asemalta Sýntagma-aukiolle. Siellä se olisi haarautunut kahteen haaraan, joista toinen olisi jatkanut Fáliroon ja Glyfádaan ja toinen Ampelókipoiin.
1970-luvulla linjan rakentamiseksi suoritettiin koeporauksia Ateenan keskustassa. Metrohanke alkoi edistyä 1980-luvulla kaupungin kasvaneen liikenteen ja ilmansaasteongelmien vuoksi. Linja päätettiin jakaa kahteen osaan, joista toinen eli nykyinen Linja 2 kulkisi Peristéristä Glyfádaan ja toinen eli nykyinen Linja 3 Aigáleosta Gérakakseen. Suunnitelmat hyväksyttiin 1990-luvun alussa ja ensimmäisten vaiheiden rakentaminen alkoi vuonna 1991. Linjan 1 ensimmäinen osuus Sepólia–Sýntagma avattiin 28. tammikuuta 2000. Sepóliaan rakennettiin metrovarikko.
Myöhemmin marraskuussa 2000 linjaa jatkettiin Sýntagman asemalta Dáfnin asemalle, minkä kautta muun muassa Akropolis-kukkulan ympäristö sai oman aseman (Akrópoli). Vuosina 2004 ja 2013 linjalle on valmistunut laajennoksia sekä pohjois- että eteläpäähän. Linjaa suunnitellaan laajennettavaksi sekä etelään Glyfádaan että pohjoiseen Áno Liósiaan.
Asemat

|  |  | Nimi | Nimi | Alueyksikkö | Yhteydet | Avattu |
| --- | --- | --- | --- | --- | --- | --- |
|     | 1 | Anthoúpoli | Ανθούπολη | Länsi-Ateena |  | 6. huhtikuuta 2013 |
|     | 2 | Peristéri | Περιστέρι | Länsi-Ateena |  | 6. huhtikuuta 2013 |
|     | 3 | Ágios Antónios | Άγιος Αντώνιος | Länsi-Ateena |  | 9. elokuuta 2004 |
|     | 4 | Sepólia | Σεπόλια | Keski-Ateena |  | 28. tammikuuta 2000 |
|         | 5 | Attikí | Αττική | Keski-Ateena |  | 28. tammikuuta 2000 |
|     | 6 | Stathmós Larísis | Σταθμός Λαρίσης | Keski-Ateena |   | 28. tammikuuta 2000 |
|     | 7 | Metaxourgeío | Μεταξουργείο | Keski-Ateena |  | 28. tammikuuta 2000 |
|         | 8 | Omónoia | Ομόνοια | Keski-Ateena |  | 28. tammikuuta 2000 |
|     | 9 | Panepistímio | Πανεπιστήμιο | Keski-Ateena |  | 28. tammikuuta 2000 |
|         | 10 | Sýntagma | Σύνταγμα | Keski-Ateena |    | 28. tammikuuta 2000 |
|     | 11 | Akrópoli | Ακρόπολη | Keski-Ateena |  | 16. marraskuuta 2000 |
|     | 12 | Syngroú-Fix | Συγγρού-Φιξ | Keski-Ateena |   | 16. marraskuuta 2000 |
|     | 13 | Néos Kósmos | Νέος Κόσμος | Keski-Ateena |   | 16. marraskuuta 2000 |
|     | 14 | Ágios Ioánnis | Άγιος Ιωάννης | Keski-Ateena |  | 16. marraskuuta 2000 |
|     | 15 | Dáfni | Δάφνη | Keski-Ateena |  | 16. marraskuuta 2000 |
|     | 16 | Ágios Dimítrios -Aléxandros Panagoúlis | Άγιος Δημήτριος - Αλέξανδρος Παναγούλης | Etelä-Ateena |  | 5. kesäkuuta 2004 |
|     | 17 | Ilioúpoli -Grigóris Lamprákis | Ηλιούπολη - Γρηγόρης Λαμπράκης | Keski-Ateena |  | 26. heinäkuuta 2013 |
|     | 18 | Álimos | Άλιμος | Etelä-Ateena |  | 26. heinäkuuta 2013 |
|     | 19 | Argyroúpoli | Αργυρούπολη | Etelä-Ateena |  | 26. heinäkuuta 2013 |
|     | 20 | Ellinikó | Ελληνικό | Etelä-Ateena |  | 26. heinäkuuta 2013 |
Juna Anthoúpolin metroasemalla.
Omónoian metroasema.
Panepistímion metroaseman arkeologista näyttelyä.
Sýntagman metroaseman pääaulaa.
Akrópolin metroasema.
Ellinikón metroasema.
Kaikki linjan asemat ovat maanalaisia syvyydessä 18–33 metriä.
Aiheesta muualla

Kuvia tai muita tiedostoja aiheesta Linja 2 Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí 
Sýntagman metroasemaa.
Loipanlampi

| Loipanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°35′59″N, 26°09′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Poikkilampeen 
Järvinumero:  14.411.1.015
Mittaustietoja
Pinnankorkeus:  127,3 m  
Pituus:  320 m  
Leveys:  100 m  
Rantaviiva:  0,72 km  
Pinta-ala:  2,171 ha  
Saaria:  ei saaria 
 fiLoipanlampi 
Loipanlampi on Keski-Suomessa Konnevedellä Hytölän lähellä sijaitseva lampi.
Maantietoa

Lampi on 320 metriä pitkä, 100 metriä leveä ja sen pinta-ala on 2,2 hehtaaria. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 127,3 metriä mpy.
Leväsenlampi (Kuopio)

| Leväsenlampi |
| --- | --- |
Valtiot:  Suomi 
Paikkakunta:  Kuopio 
Koordinaatit:  62°51′15″N, 27°37′58″E
Järvinumero:  04.272.1.093 
Mittaustietoja
Pinnankorkeus:  90,8  m 
Pinta-ala:  24,8  ha tai 18,84  ha 
Tilavuus:  563 900  m3 
Keskisyvyys:  2,3  m tai 2,99  m 
Suurin syvyys:  2,3  m, 2,99  m tai 8,1  m 
 fiLeväsenlampi 
Leväsenlampi on noin 19 hehtaarin suuruinen, pisimmältä ulottuvuudeltaan runsaan kilometrin mittainen järvi Kuopion Leväsen ja Jynkän kaupunginosissa. Savon radan ja valtatien 5 länsipuolisesta Neulalammesta on tulo-oja järveen. Leväsenlammesta johtaa kapea Myllypuro Kivilampeen, joka taas purkaa vesiään Kallaveden Rauhalahden eteläosaan Ruokolahden suulle.
Piscataway

| Piscataway |
| --- | --- |

 Piscataway Middlesexin piirikunnan kartalla.
 Piscataway
 Koordinaatit: 40°32′44″N, 74°27′39″W 
Valtio:   Yhdysvallat
Osavaltio:  New Jersey
Piirikunta:  Middlesex
Väkiluku (2010):  56 044
 
 www.piscatawaynj.org 
Infobox OKVirheellinen NIMI-arvo: 
Piscataway on kunta (township) Yhdysvaltojen New Jerseyn osavaltiossa Middlesexin piirikunnassa. Sen asukasluku oli vuoden 2010 väestönlaskennan mukaan 56 044.
Maantiede

Piscataway sijaitsee New Jerseyn osavaltiossa Middlesexin piirikunnassa. Matkaa New Yorkin kaupunkiin on noin 55 kilometriä.
Historia

Piscataway on New Jerseyn viidenneksi vanhin kunta. Englannin kuningas Kaarle II antoi nykyisen Piscatawayn veljelleen Yorkin herttua Jaakolle vuonna 1664  ja Jaakko antoi maata edelleen tuttavilleen. Paikkakunnan ensimmäiset siirtolaiset saapuivat New Hampshirestä vuonna 1666. Nimi Piscataway johdettiin paikannimestä Piscataqua New Hampshirestä ja sen merkityksestä ei ole varmuutta. Mahdollisesti nimi on peräisin delawareilta.
Monet 1700-luvun rakennukset ovat säilyneet Piscatawayn historiallisessa kaupunginosassa River Road-tien varrella. Vanhin rakennus on peräisin vuoden 1720 paikkeilta. Yhdysvaltojen ja brittien joukot kulkivat laueen läpi Yhdysvaltain vapaussodan aikana. George Washingtonin johtamat amerikkalaiset joukot lepäsivät Piscatawayssä Monmouthin taistelun jälkeen heinäkuussa 1778.
Talous

Kotitalouksien keskimääräiset vuosittaiset ansiot Piscatawayssä aikavälillä 2014–2018 olivat 93 534 USD ja henkilöä kohden 32 575 USD. 7,5 % väestöstä eli köyhyysrajan alapuolella.
Väestö

Kunnan asukasluku oli vuoden 2010 väestönlaskennan mukaan 56 044 ja vuoden 2019 arvion mukaan 56 837. Kaupungin asukkaista 34,8 % oli taustaltaan valkoisia (latinot pois lukien 26,9 %), 20,1 % afroamerikkalaisia, 12,2 % latinoja mistä tahansa rodusta ja 38,6 % aasialaisia. 37,9 % kaupungin asukkaista puhui kotonaan jotakin muuta kieltä, kuin englantia ja 32,3 % kaupungin asukkaista oli syntynyt ulkomailla.
Koulutus

Piscatawayssä sijaitsevat Rutgersin yliopiston Buschin ja Livingstonin kampukset, sekä Robert Wood Johnson Medical School.
Aiheesta muualla

Kuvia tai muita tiedostoja aiheesta Piscataway Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Piscatawayn kartta.
Cornelius Low House 1700-luvulta.
London International Financial Futures and Options Exchange

The London International Financial Futures and Options Exchange (LIFFE) oli Lontoon futuuripörssin nimenä tammikuuhun 2002 asti, jolloin se siirtyi Euronextin omistukseen. Se tunnetaan nykyään nimellä Euronext.liffe. Pörssi perustettiin 1982 ja se oli aikanaan Euroopan suurin johdannaispörssi. LIFFE menetti markkinaosuuttaan merkittävästi 1990-luvun lopussa siirryttyään merkittäviä kilpailijoitansa myöhemmin edullisempaan elektroniseen kaupankäyntijärjestelmään.
Kilpailijat

Euronext.liffen pääkilpailijoita ovat Eurex, Chicago Board Options Exchange ja Chicago Mercantile Exchange.
Aiheesta muualla

Euronext.liffe
London Grammar

London Grammar
London Grammar on Hannah Reidin, Dan Rothmanin ja Dot Majorin muodostama englantilainen indietrio. Yhtye sai alkunsa kun Hannah Reid ja Dan Rothman tapasivat vuonna 2009 opiskellessaan Nottinghamin yliopistossa ja alkoivat kirjoittaa biisejä yhdessä. Myöhemmin kokoonpanoon liittyi Dot Major. Hannah Reid on yhtyeen laulaja, Dan Rothman kitaristi ja Dot Major soittaa koskettimia, djembeä ja rumpuja. Yhtyeen nimi London Grammar tulee siitä, että sen jäsenet asuvat Lontoossa.
London Grammar nousi suuren yleisön tietoisuuteen kun he julkaisivat verkossa Hey Now -kappaleensa. Vuonna 2013 bändi julkaisi ensimmäisen EP:n Metal & Dustin. Samana vuonna yhtye allekirjoitti sopimuksen Ministry of Sound -levy-yhtiön kanssa. Yhtyeen ensimmäinen kokopitkä albumi If You Wait ilmestyi syyskuussa 2013.
Diskografia

Singlet/EP:t
Hey Now (2012)
Wasting My Young Years (2013)
Albumit
If You Wait (2013)
Truth Is a Beautiful Thing (2017)
Californian Soil (2021)
The Greatest Love (2024)
Aiheesta muualla

Kuvia tai muita tiedostoja aiheesta London Grammar Wikimedia Commonsissa
Philippe Quinault

Philippe Quinault
Philippe Quinault (3. kesäkuuta 1635 – 26. marraskuuta 1688) oli ranskalainen dramaturgi ja libretisti, Ranskan akatemian jäsen.
Quinault oli jo saavuttanut useilla kirjallisilla teoksillaan nimeä, kun hän meni asianajajaksi parlamenttiin. Pian hän osti viran kamarioikeudesta, mutta kirjallisen menestyksen kasvaessa hän hylkäsi valtion virkauran ja keskittyi pelkästään kirjoittamiseen. Hänen ensimmäinen näytelmänsä oli komedia Les rivales (1653). Pierre Corneilleen jo kyllästynyt yleisö otti suosiollisesti vastaan sellaiset näytelmät kuin La mort de Cyrus (1656), Stratonice (1657), Amalasonthe (1658), Le fantôme amoureux (1659), Astrate, roi de Tyr (1663) ja La mère coquette (1664).
Quinault'lla oli edeltäjiä, mutta häntä pidetään oikeutetusti ranskalaisen kirjallisuuden oopperalibreton luojana. Hänen runoilijanlahjakkuutensa oli kuin luotu niihin tehtäviin. Hänen runoudussaan oli sellaista pehmeyttä ja taipuisuutta, rytmiä ja harmoniaa, jota musiikki edellyttää. Maineikkaan säveltäjän Jean-Baptiste Lullyn innoittamana hän kirjoitti runsaasti oopperatekstejä, joista useat ovat todellisia mestariteoksia, kuten Alceste (1674), Atys (1676), Proserpine (1680), Persée (1682), Roland (1685) ja Armide (1686). Quinault oli aikalaisten keskuudessa arvostettu. Hänet valittiin Ranskan akatemiaan  1670. Quinault'n Oeuvres ilmestyivät 1739, 1778, 1811, 1824 ja 1881.
Lincoln Project

The Lincoln Project on vuonna 2019 perustettu yhdysvaltalainen konservatiivien ryhmä, jonka alkuperäisenä tavoitteena oli estää Donald Trumpin uudelleenvalinta syksyllä 2020 Yhdysvaltojen presidentiksi. Ryhmän perustajiin kuului Trumpin silloisen neuvonantajan Kellyanne Conwayn puoliso George Conway. Hän erosi ryhmästä elokuussa 2020 samaan aikaan kun Kellyanne Conway erosi neuvonantajan tehtävästä.
Liettuan taidemuseo

| Liettuan taidemuseo Lietuvos nacionalinis dailės muziejus  |
| --- | --- |

Tyyppi:  Taidemuseo, kansallismuseo 
Osoite:  Didžioji Str. 4, LT 01128, Vilnius  
Sijainti:  Vilna 
Kotisivut:  ldm.lt 
Koordinaatit:  54°40′52″N, 25°17′24″E
 fiLiettuan taidemuseo 
  
Liettuan taidemuseo on Liettuan kansallismuseo. Se sai tämän aseman maan hallitukselta vuonna 1997. Museo on perustettu vuonna 1933. Liettuan taidemuseo koostuu lukuisista haaroista eri puolilla maata. Siihen kuuluvat muun muassa Vilnan kuvagalleria ja kansallinen taidegalleria sekä Klaipėdan kellomuseo. Museon kokoelmiin kuuluu noin 230 000 taideteosta.
Aiheesta muualla

Kuvia tai muita tiedostoja aiheesta Liettuan taidemuseo Wikimedia Commonsissa
Viralliset sivut (Arkistoitu – Internet Archive) (englanniksi), (liettuaksi)
Radvilan palatsi, jossa osa museosta sijaitsee
Psykiatrian Tutkimussäätiö

Psykiatrian Tutkimussäätiö on vuonna 1971 perustettu mielenterveystyötä tukeva suomalainen säätiö. Se jakaa malla tutkimusapurahoja sekä tukee alan julkaisutoimintaa. Säätiön tytäryhtiö Psychiatria Fennica Oyh julkaisee suomalaista psykiatrian alan vuosikirjaa Psychiatria Fennicaa.
Säätiö jakaa joka viides vuosi Kalle Achté -palkinnon ansioituneelle suomalaiselle psykiatrille psykiatrian hyväksi tehdystä työstä.
Palkitut

professori Erik Anttinen
professori Yrjö O. Alanen 1999
professori Veikko Aalberg 2003
LKT Johannes Lehtonen 2008
professori Pekka Tienari 2013
tutkimusprofessori Jaana Suvisaari 2018
Liettuan suuriruhtinas

Liettuan hallitsijoiden sukupuut, esillä Liettuan suurruhtinaiden palatsissa Vilnassa
Liettuan suuriruhtinas (liett. didysis kunigaikštis, valkoven. vialiki kniaź, puol. wielki książę) oli Liettuan suuriruhtinaskunnan sekä tätä seuranneen Puolan kuningaskunnan ja Liettuan suuriruhtinaskunnan eli Puola-Liettuan hallitsijan virkanimitys.
Varhaiset suuriruhtinaat hallitsivat Liettuassa 1236–1291. Heistä ainoastaan ensimmäinen, suuriruhtinas Mindaugas, kruunattiin 1253 myös Liettuan kuninkaaksi (liett. Lietuvos karalius). Vuosina 1291–1440 Liettuan suuriruhtinaskuntaa hallitsi Gemindisin hallitsijasuku ja 1440–1572 Jagellon hallitsijasuku. Sigismund II:n aikana vuonna 1569 Liettuan suuriruhtinaskunta ja Puolan kuningaskunta solmivat valtioliiton, joka kesti Puolan kolmanteen jakoon saakka 1795.
Aiheesta muualla

Kuvia tai muita tiedostoja aiheesta Liettuan suuriruhtinas Wikimedia Commonsissa
Plimmýri

| Plimmýri Πλημμύρι |
| --- | --- |
 Plimmýrin rantaa ja hotelleja.
 Plimmýri
 Koordinaatit: 35°55′43″N, 27°51′4″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901090802
Väkiluku (2011):  0
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Plimmýri (kreik. Πλημμύρι; transl. myös Plimmíri, Plimíri) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylä on turistikylä eikä sinne ole kirjattu pysyviä asukkaita (vuonna 2011).
Plimmýrin Elävöittävän lähteen (Zoodóchos Pigí) kirkko.
Plimmýrin kylä sijaitsee Ródoksen kaakkoisrannikolla noin 85 kilometriä etelään Ródoksen kaupungista. Se on osa sisämaassa hieman pohjoisempana sijaitsevan Lachanián kyläyhdyskuntaa. Plimmýrin kylä on nykyisin lähinnä lomakeskus, joka sijaitsee suhteellisen kaukana saaren muista lomakeskuksista ja suuremmista asutuksista. Siellä on suuri resort-hotelli ja noin neljän kilometrin pituinen ranta.
Aiemmin kylä kuului Nótia Ródoksen kuntaan ja vuodesta 2011 lähtien Ródoksen kunnan Nótia Ródoksen kunnallisyksikköön.
Aiheesta muualla

Kuvia tai muita tiedostoja aiheesta Plimmýri Wikimedia Commonsissa
Lincoln Mark VIII

| Lincoln Mark VIII |
| --- | --- |

Valmistustiedot
Valmistaja:  Lincoln
Korimalli:  2-ovinen coupé
Edeltäjä:  Lincoln Mark VII
Tekniset tiedot
Moottori:  V8
Iskutilavuus:  4,6 l
Vaihteisto:  4-vaihteinen automaatti
Lincoln Mark VIII on Ford Motor Companyn Lincoln-divisioonan vuosina 1993–1998 valmistama ylellinen coupé-tyyppinen henkilöauto. Mark-sarjan autojen mukaisesti sen takakontin luukku on muotoiltu pyöreäksi jäljitellen vanhoja autoja jossa tällä kohdalla oli vararengas pystyssä. Mark VIII:t valmistettiin Fordin Wixomin tehtaalla Michiganissa, ja malli perustuu Fordin FN10-alustaan.
Mark VIII oli saatavana kahtena mallina: perusmallina ja LSC-mallina. Vuonna 1995 LSC-malli sai 10 hevosvoimaa lisää tehoja perusmalliin verrattuna. LSC oli paremmin varusteltu, siinä oli kaksoispakoputket, parempi vaihdelaatikko ja erilaiset värivaihtoehdot kuin perusmallissa.
Facelift-mallin Lincoln Mark VIII.
Mark VIII oli ensimmäinen sarjavalmisteinen auto jossa oli HID-tyyppiset Xenon-ajovalot. Sitä oli saatavana myös kaarrevalojärjestelmällä varustettuna. Nämä valot kääntyvät kaarteessa ohjauskulman mukaan.
Mark VIII:n voimanlähteenä on 4,6-litrainen nelinokka-akselinen (32-venttiilinen) V8, jossa tehoa on 280 hevosvoimaa. Moottoriin sytytysjärjestelmä on siitä erikoinen, että siinä ei ole suurjännitejohtoja ollenkaan, vaan puolat ovat suoraan tulpissa kiinni. Voimansiirtona on nelivaihteinen automaattivaihteisto.
Ensimmäisen ja ainoan kasvojenkohotuksensa Mark VIII sai vuotta ennen tuotannon loppumista, vuonna 1997. Keula ja perä muuttuivat pyöreämmiksi, HID-ajovaloista tuli vakiovaruste ja peileihin tuli valot, jotka osoittavat maahan kun ovi avataan. Peileihin tuli myös LED-vilkut ja sisälle autoon tuli niin sanottu teatterivalaistus, joka auttaa pimeässä hallintalaitteiden käyttöä. Ennen tuotannon lopettamista Lincolnilta tuli kaksi erikoismallia, Spring Feature ja Collectors Edition. Mark VIII oli tähän mennessä viimeinen Mark-sarjan coupé-malli. Mark-nimeä käytettiin sen jälkeen Lincolnin mallistossa Lincoln Mark LT -mallissa, joka on ylellinen lava-auto.
Pikkulimaska

| Pikkulimaska |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Alismatales
Heimo::  Vehkakasvit Araceae
Suku::  Sorsanlimaskat Lemna
Laji::  minor
Kaksiosainen nimi
 Lemna minor  L. 
Katso myös
   Pikkulimaska Wikispeciesissä   Pikkulimaska Commonsissa 
Infobox OKNimi-testi OKIUCN-testi OK: 
Pikkulimaska (Lemna minor) on veden pinnalla kelluva pieni monivuotinen putkilokasvi.
Ulkonäkö ja koko

Pikkulimaska muodostaa suuria kasvustoja hitaasti virtaavien vesien pinnalle. 1,5–5 mm kokoiset versot ovat yksijuurisia, tavallisesti 2–5 verson ryhminä kelluvia. Valkoista langanpätkää muistuttavan juuren pituus on tavallisesti alle 5 cm. Lehtiä muistuttavat versot ovat pitkänpyöreitä tai vastapuikeita, ehytlaitaisia, kolmesuonisia ja litteitä. Väriltään ne ovat vihreitä, joskus harvoin alapuolelta punertavia. Verson tyvi on lyhyt ja kalvomainen. Alapinnan ilmaontelot ovat epäselvästi näkyviä ja alle 0,3 mm levyisiä. Vaatimattomassa kukinnossa on kaksi hedekukkaa ja yksi emikukka. Kukinto sijaitsee verson laidan taskussa kalvon suojaamana. Pikkulimaska kukkii heinä-elokuussa, mutta kukintoja tavataan harvoin eikä sen tiedetä tuottaneen Suomessa siemeniä.
Levinneisyys

Pikkulimaskaa tavataan läpi pohjoisen pallonpuoliskon lauhkeilla alueilla, mutta esiintymisalue on epäyhtenäinen. Sitä kasvaa koko Euroopassa pohjoisimpia osia lukuun ottamatta, Pohjois-Afrikassa, Lähi-idässä, suurimmassa osassa Keski-, Itä- ja Kaakkois-Aasiaa, Pohjois-Amerikan keski- ja eteläosissa sekä Karibialla. Laji on levinnyt myös eteläiselle pallonpuoliskolle muun muassa eteläiseen Afrikkaan ja Australiaan. Suomessa pikkulimaskaa tavataan yleisenä Oulu–Joensuu-linjan eteläpuolella. Pohjoisimmat havainnot ovat Keski-Lapista.
Elinympäristö

Pikkulimaska kasvaa rehevöityneissä vesissä, kuten lammikoissa, ojissa, joissa, järvissä sekä vähäsuolaisessa murtovedessä suojaisissa paikoissa. Sitä tavataan myös ulkoluotojen kallioallikoissa. Laji on Suomessa yleistynyt vesistöjen rehevöitymisen myötä.
Käyttö

Pikkulimaskaa kasvatetaan myös akvaariokasvina, ja esimerkiksi kultakalat syövät sitä mielellään.
Aiheesta muualla

Kasviatlas 2022: Pikkulimaskan (Lemna minor) levinneisyys Suomessa.
Pinkka, Lajintuntemuksen oppimisympäristö: Pikkulimaska (Lemna minor)
Valokki – nettikasvio: Pikkulimaska (Lemna minor)
ITIS: Lemna minor (englanniksi)
United States Department of Agriculture (USDA): Lemna minor (englanniksi)
Flora of North America: Lemna minor (englanniksi)
Lincolnin hauta

Lincolnin hauta
Lincolnin hauta (engl. Lincoln Tomb) on rakennettu Yhdysvaltain 16. presidentille Abraham Lincolnille, hänen vaimolleen Mary Todd Lincolnille ja heidän kolmelle lapselleen. Hauta sijaitsee Oak Ridgen hautausmaalla Springfieldin kaupungissa Illinoisin osavaltiossa. Haudan suunniteliana toimi amerikkalainen arkkitehti Larkin Goldsmith Mead. Hauta rakennettiin vuosina 1868–1874.[lähde? ] Vuonna 1960 Lincolnin haudasta tuli historiallinen maamerkki. Vuonna 1966 Lincolnin hauta pääsi National Register of Historic Places -rekisteriin.
Leväsentie

| Leväsentie> seututie 553 |
| --- | --- |
 Leväsentietä Kuopion Särkiniemen kohdalla.
Maa:  Suomi
Tieluokka:  katu
Omistaja:   Kuopion kaupunki
Tienpitäjä:  Kuopion kaupunki
Pituus:  5,9 km
Alkupiste:  Pitkälahti, Kuopio
Reitti:  Levänen, Särkiniemi
Päätepiste:  Tasavallankatu, Kuopio (5,9 km)
Päällyste:  asfaltti
Kaistaluku:  1+1
Leväsentie  on Kuopiossa kulkeva katu. Tien pituus 5,9 kilometriä. Tie on 1+1-kaistainen, mutta sillä on erittäin lyhyitä nelikaistaisia osuuksia: Tasa­vallan­kadun risteys, noin sata metriä ja Kolmisopentien/Rauhalahdentien risteys, noin sata metriä. Tiellä on kolme liikennevalo-ohjattua risteystä.
Joukkoliikenne

Tiellä kulkevat seuraavat linja-autolinjat: 7, 16, 21, 70, 74 ja 76.